S-5582/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september 2023, á hendur G-kvk-þgf B-kvk-þgf, kt. [...], [...], Reykjavík, I.

Fyrir umferðarlagabrot með því að hafa, þriðjudaginn 24. janúar 2023, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna og slævandi lyfja (í blóðsýni mældist zópíklón 32 ng/ml, búprenorfín 1,0 ng/ml, klónazepam 65 ng/ml og nítrazepam 230 ng/ml) um Stórhöfða í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

II.

Fyrir umferðarlagabrot með því að hafa, þriðjudaginn 7. mars 2023, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna og slævandi lyfja (í blóðsýni mældist kókaín 110 ng/ml, zópíklón 500 ng/ml, díazepam 110 ng/ml, klónazepam 52 ng/ml, nítrazepam 510 ng/ml og nordíazepam 350 ng/ml) um Suðurlandsbraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

III.

Fyrir umferðarlagabrot með því að hafa, þriðjudaginn 4. apríl 2023, ekið bifreiðinni [...]svipt ökurétti og óhæf til að stjórna henni örugglega vegna áhrifa ávana-og fíkniefna og slævandi lyfja (í blóðsýni mældist pregabalin >50 μg/ml, zópíklón 220 ng/ml og nítrazepam 640 ng/ml) um Stórhöfða í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

IV.

Fyrir umferðarlagabrot með því að hafa, mánudaginn 17. apríl 2023, ekið bifreiðinni [...] svipt ökurétti og óhæf til að stjórna henni örugglega vegna áhrifa slævandi lyfja (í blóðsýni mældist klónazepam 280 ng/ml og oxýkódon 115 ng/ml) um Skeifuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

V.

Fyrir umferðarlagabrot með því að hafa, miðvikudaginn 19. apríl 2023, ekið bifreiðinni [...] svipt ökurétti og óhæf til að stjórna henni örugglega vegna áhrifa slævandi lyfja (í blóðsýni mældist klónazepam 350 ng/ml og oxýkódon 50 ng/ml) um Álfheima í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 13. september 2023, gekkst ákærða undir greiðslu fésekta með tveimur lögreglustjórasáttum 19. desember 2020 vegna ýmissa umferðarlagabrota, meðal annars akstri undir áhrifum ávana- og fíkniefna. Var seinni sáttin hegningarauki við þá fyrri. Þann 6. október 2021 gekkst ákærða aftur undir greiðslu fésekta með þremur lögreglustjórasáttum vegna aksturs svipt ökuréttindum, en seinni tvær sáttirnar voru hegningaraukar við þá fyrstu. Þá var ákærðu gert að greiða fésekt og sæta sviptingu ökuréttinda tímabundið með dómi Héraðsdóms Reykjaness 7. október 2022, meðal annars vegna aksturs undir áhrifum ávana- og fíkniefna, og aksturs svipt ökuréttindum. Var sá dómur hegningarauki að hluta við framangreindar sáttir frá 6. október 2021. Að öðru leyti hefur sakarferill ákærðu ekki þýðingu við úrlausn máls þessa.

Við ákvörðun refsingar í máli þessu verður því lagt til grundvallar að ákærða hafi nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, en í annað sinn gerst sek um akstur undir áhrifum ávana- og fíkniefna, sem og akstur svipt ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 75 daga.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 180.792 krónur að meðtöldum virðisaukaskatti, og 1.174.543 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð :

Ákærða, G-kvk-nf B-kvk-nf, sæti fangelsi í 75 daga.

Ákærða er svipt ökurétti ævilangt frá birtingu dómsins að telja.

Ákærða greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 180.792 krónur að meðtöldum virðisaukaskatti, og 1.174.543 krónur í sakarkostnað.

K-kvk-nf R-kvk-nf G-kvk-nf